MRT Singapura

Mass Rapid Transit atawa MRT Singapura adalah sabuting sistim paangkutan hancap nang jadi tumpuan sistim karita api di Singapura wan mambantang ka samunyaan nagara kuta ngini. Palihan panambaian matan MRT ngini, antara Stasiun Yio Chu Kang wan Satasiun Toa Payoh, dibuka wayah tahun 1987 wan jadi sistim paangkutan hancap panuhanya kadua di Asia Tunggara, imbah Sistem LRT Manila. Jaringan ngini bakambang lakas sawagai kulihan panyataan cita-cita Singapura nang handak mangambangakan jaringan karita purna sawagai tumpuan sistim paangkutan awam di Singapura lawan kumutar harian rarata 2.755 juta ikung wayah tahun 2013, parak 77% matan 3.601 juta panumpang jaringan bis wayah waktu nang sama.

MRT baisi 113 satasiun (1 di antaranya kada bajalan) lawan jalur sapanjang 152,9 kilumitir wan bajalan di sapur satandar. 

Jalur ril ngini diulah ulih Land Transport Authority, sabuting pahimpunan anggit Pamarintah Singapura nang mambari konsesi operasi gasan pausahaan laba SMRT Corporation wan SBS Transit. Operator-operator ngini juaa maurus layanan bis wan taksi, jadi manjamin adanya integrasi layanan paangkutan awam. MRT ngini dilangkapi ulih sistim Light Rail Transit (LRT) regional nang mahubungakan satasiun MRT lawan parumahan awam HDB. 

Layanan ngini bauparasi mulai jam 5.30 baisukan wan habis sabalum jam 1.00 baisukan saban hari lawan jangkawan talunsampai lapan manit, wan layanan ngini diparpanjang salawas hari-hari parai Singapura.

Jujuhutan 
Paangkutan awam